Michel Dinet

Òm polìtich dël PS.
Fieul ëd minusié, Michel Dinet a l'era nà ai 6 novèmber 1948 a Neufchâteau.

A fasìa ël magìster e a l'avìa avù sò prim pòst a Piennes, dël 1967.
Dël 1970 a l'é stàit mandà a Vannes-le-Châtel, an Meurthe e Mosela, dont a l'é dventà sìndich dël 1972, për restelo fin-a al 2001.
Dël 1978 a l'é stàit elegiù al consèj general dël dipartiment ëd Meurthe e Mosela për ël canton ëd Colombey-les-Belles.
Des agn apress a l'é dventà diputà, batend ël general Bigeard apress na rudia campagna eletoral; dël 1973 a sarà chiel a esse batù, da Aloys Geoffroy dl'UDF.
Antlora a l'é consentrasse an sël teritòri e dël 1998 a l'é dventà pressident dël consèj general ëd Meurthe e Mosela.

Militant dël dësvlup durèivol, Dinet a l'é stàit un dij prim a sot-signé l'Apel a la fraternità ant ël 1999.
A l'é ëdcò stàit vice-pressident ëd l'Associassion dij dipartiment ëd Fransa e pressident ëd l'Osservatòri nassional ëd l'assion social dessentralisà.
Passionasse a la vedrarìa, n'atività amportanta ëd Vannes-le-Châtel, a l'é stàit ativ ant la creassion dël Sènter europengh d'arserca e ëd formassion a j'art dël véder, con sede ant ël paisòt.

Michel Dinet a l'é mòrt an n'assident ëd vitura a Vannes-le-Châtel, poch anans la mesaneuit dij 29 ëd mars 2014: soa vitura a l'é surtìa dë stra e a l'é andàita a sbate contra n'erbo, a chèiche senten-e ëd méter dal pais.

Dinet, Michel